माना जा रहा है कि जैक स्ट्रॉ आईएईए से अनुरोध करेंगे कि वो ईरान का मामला संयुक्त राष्ट्र सुरक्षा परिषद के पास भेजे.

जैक स्ट्रॉ और मोहम्मद अल बारादेई डावोस में हो रहे विश्व आर्थिक मंच यानी वर्ल्ड इकॉनॉमिक फ़ोरम के दौरान मिलेंगे.

जैक स्ट्रॉ डावोस में आज भाषण भी देंगे जिसमें वे ईरान का मुद्दा भी उठा सकते हैं.

अब तक जैक स्ट्रॉ कहते आए हैं कि परमाणु कार्यक्रम के मुद्दे पर ईरान को 'शांतिपूर्ण तरीकों' से राज़ी करवाया जा सकता है और ये स्थिति इराक़ से अलग है.

'रिपोर्ट का इंतज़ार'

इससे पहले अमरीका के सीनेट ने सर्वसम्मति से एक प्रस्ताव पारित कर ईरान के परमाणु कार्यक्रम की आलोचना की.

इस प्रस्ताव में कहा गया कि ‘ईरान परमाणु अप्रसार के लिए क़दम उठाने में असफल’ रहा है.

प्रस्ताव में आईएईए से अपील की गई है कि वो अगले हफ़्ते की अपनी बैठक में ईरान का मुद्दा संयुक्त राष्ट्र सुरक्षा परिषद के पास भेजे.

अमरीका का कहना है कि रूस और चीन जैसे देश इसके लिए राज़ी नहीं है लेकिन उसे विश्वास है कि आईएईए ईरान का मामला सुरक्षा परिषद में भेजेगा.

अमरीका और ब्रिटेन के अलावा जर्मनी और फ़्रांस भी ईरान के ख़िलाफ़ तत... अधिकतम 4000 वर्णों के लिए लेख जारी रखें:
्काल क़दम उठाए जाने के पक्ष में है.

जबकि भारत ने इस मामले में सभी पक्षों से अनुरोध किया है कि टकराव के रास्ते पर चलने से बचें.

ईरान का कहना है कि उसका परमाणु कार्यक्रम शांतिपूर्ण मकसद के लिए है. 

बीबीसी संवाददाता जॉनथन चार्ल्स के मुताबिक़ आईएईए के अध्यक्ष ने इस ओर इशारा किया है कि ईरान पर कोई भी फ़ैसला लेने से पहले इस पूरे मामले पर उनकी रिपोर्ट का इंतज़ार करना चाहिए. ये रिपोर्ट मार्च में आएगी.

आईएईए की बैठक अगले सप्ताह होने जा रही है.